CELEX: 32010R1054
Language: da
Date: 2010-11-18 00:00:00
Title: Kommissionens forordning (EU) nr. 1054/2010 af 18. november 2010 om ændring af forordning (EF) nr. 391/2007 om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik

19.11.2010   
            
            
               DA
            
            
               Den Europæiske Unions Tidende
            
            
               L 303/3
            
         KOMMISSIONENS FORORDNING (EU) Nr. 1054/2010
   af 18. november 2010
   om ændring af forordning (EF) nr. 391/2007 om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 31, og
   ud fra følgende betragtninger:
   
               (1)
            
            
               EU har siden 1990 finansieret medlemsstaternes kontrol- og håndhævelsesforanstaltninger i overensstemmelse med den fælles fiskeripolitiks mål, der er fastsat navnlig i Rådets forordning (EF) nr. 2371/2002 (2).
            
         
               (2)
            
            
               Forordning (EF) nr. 861/2006 indeholder bl.a. bestemmelser om EU-finansieringsforanstaltninger til dækning af udgifterne til kontrol, inspektion og overvågning af fiskeriet for perioden 2007-2013. Kommissionens forordning (EF) nr. 391/2007 (3) fastsætter gennemførelsesbestemmelser til sådanne foranstaltninger.
            
         
               (3)
            
            
               I overensstemmelse med princippet om forsvarlig økonomisk forvaltning skal medlemsstaterne have klare fingerpeg om de regler, der gælder for modtagelse af EU-støtte til dækning af udgifterne til fiskerikontrol og håndhævelse.
            
         
               (4)
            
            
               Reglerne vedrørende EU's finansielle bidrag til nationale kontrolprogrammer bør forenkles og præciseres.
            
         
               (5)
            
            
               I tilfælde af visse større investeringer kan medlemsstaterne have behov for mere tid, end der nu er til rådighed til at indgå retlige og budgetmæssige forpligtelser, og for at begrænse kommende godtgørelsesproblemer bør der gælde en forlænget tidsfrist fra den 22. juni 2010, der er den dato, hvor Kommissionens første finansieringsbeslutning i 2010 blev vedtaget.
            
         
               (6)
            
            
               Når skibe og luftfartøjer ikke anvendes 100 % til fiskerikontrol, bør godtgørelse ske til en sats, der afspejler anvendelsen i procent.
            
         
               (7)
            
            
               Der bør kun medtages en kontrakt mellem den pågældende myndighed og leverandøren i anmodningen om forskud, hvis projektets karakter nødvendiggør en sådan kontrakt.
            
         
               (8)
            
            
               Forordning (EF) nr. 391/2007 bør ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   I forordning (EF) nr. 391/2007 foretages følgende ændringer:
   
               1)
            
            
               Artikel 4 affattes således:
               »Artikel 4
               Indgåelse af udgiftsforpligtelser
               1.   Medlemsstaterne indgår retlige og budgetmæssige forpligtelser for foranstaltninger, der anses for støtteberettigede i medfør af beslutningen omhandlet i artikel 21 i forordning (EF) nr. 861/2006, senest 12 måneder efter udgangen af det år, hvor de blev underrettet om beslutningen.
               2.   Uanset stk. 1 indgår medlemsstaterne retlige og budgetmæssige forpligtelser for projekter, der vedrører anskaffelse og modernisering af skibe og luftfartøjer, senest 24 måneder efter udgangen af det år, hvor de blev underrettet om beslutningen omhandlet i artikel 21 i forordning (EF) nr. 861/2006.
               3.   Stk. 2 gælder fra den 22. juni 2010, der er den dato, hvor Kommissionens første finansieringsbeslutning i 2010 blev vedtaget.«.
            
         
               2)
            
            
               Artikel 6, stk. 2, affattes således:
               »2.   Udgifter til anskaffelse og modernisering af luftfartøjer og skibe er støtteberettigede, hvis de ifølge erklæring fra den pågældende medlemsstat er i overensstemmelse med bilag III, og mindst 25 % af luftfartøjernes og skibenes tid optages af fiskeriovervågning og -kontrol. Såfremt skibene eller luftfartøjerne anvendes mindre end 100 % af tiden til fiskeriovervågning og -kontrol, skal godtgørelse ske til en sats, der afspejler anvendelsen i procent.«.
            
         
               3)
            
            
               Artikel 10, stk. 2, affattes således:
               »2.   Når projektet har en sådan karakter, at der kræves en kontrakt mellem den pågældende myndighed og leverandøren, skal medlemsstatens anmodning ledsages af en bekræftet kopi af nævnte kontrakt.«.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder i hver medlemsstat.
      Udfærdiget i Bruxelles, den 18. november 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 160 af 14.6.2006, s. 1.
   
      (2)  EFT L 358 af 31.12.2002, s. 59.
   
      (3)  EUT L 97 af 12.4.2007, s. 30.